pythainlp/thai-wiki-dataset-v3 huggingface dataset:
วัดฉางข้าวน้อยใต้

วัดฉางข้าวน้อยใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าซาง อำเภอป่าซาง จังหวัดลำพูน มีเนื้อที่ 4 ไร่ 42 ตารางวา มีที่ธรณีสงฆ์จำนวน 2 แปลง เนื้อที่ 4 ไร่ 2 งาน 70 ตารางวา
วัดฉางข้าวน้อยใต้ หรือที่ชาวบ้านเรียกว่า วัดต้นยาง เนื่องจากมีต้นยางนาขนาดใหญ่ขึ้นที่บริเวณด้านหลัง (ทิศตะวันตก) ของวัด วัดฉางข้าวน้อยใต้ตั้งวัดเมื่อ พ.ศ. 2330 โดยครูบาคัณธา เรวจฺจ พร้อมด้วยชาวบ้านได้อพยพมาจากสิบสองปันนาได้ช่วยกันสร้างวัด เดิมใช้ชื่อวัดว่า วัดสันข้าวน้อย ตามสภาพพื้นที่ซึ่งมีฉางข้าวสำหรับเก็บผลผลิตจากการทำนา วัดได้รับพระราชทานวิสุงคามสีมาเมื่อวันที่ 9 พฤษภาคม พ.ศ. 2340 วัดฉางข้าวน้อยใต้ได้รับการประกาศขึ้นทะเบียนเป็นมรดกจังหวัดลำพูนเมื่อวันที่ 19 กุมภาพันธ์ พ.ศ. 2556
พื้นที่ของวัดแบ่งออกเป็น 2 ส่วน อันเนื่องจากมีถนนพหลโยธินตัดผ่าน พื้นที่ฝั่งตะวันออกเป็นที่ตั้งเสนาสนะสงฆ์ วิหารทรงโรงเป็นอาคารทึบ ฐานเป็นฐานเขียง ที่ผนังด้านหลังพระประธานมีลายรดน้ำและมีช่องทางเชื่อมเข้าสู่องค์เจดีย์ซึ่งสร้างติดกับวิหาร หอไตรก่อด้วยอิฐถือปูน 2 ชั้น ส่วนพื้นที่ฝั่งตะวันตกเป็นที่ตั้งของเจดีย์ครูบาคางเป็ด (ครูบาคัณธา เรวจฺจ) และอุโบสถ เจดีย์ครูบาคางเป็ดเป็นเจดีย์ที่บรรจุอัฐครูบาคัณธา เป็นเจดีย์ศิลปะแบบไทลื้อที่ได้รับอิทธิพลจากศิลปกรรมแบบพม่า บริเวณรององค์เจดีย์มีประติมากรรมแสดงเรื่องราวจากชาดกเรื่องสิงห์คาบนาง
==อ้างอิง==
ฉางข้าวน้อยใต้
อุมัรที่ 2

อุมัร อิบน์ อับดุลอะซีซ (عمر بن عبد العزيز|ʿUmar ibn ʿAbd al-ʿAzīz; 2 พฤศจิกายน ค.ศ. 680 – ) โดยทั่วไปรู้จักในพระนาม อุมัรที่ 2 (عمر الثاني) เป็นเคาะลีฟะฮ์แห่งรัฐเคาะลีฟะฮ์อุมัยยะฮ์องค์ที่ 8 พระองค์ทรงมีส่วนสำคัญหลายประการและได้ปฏิรูปสังคม และมักระบุเป็นมุญัดดิดคนแรกและเคาะลีฟะฮ์ผู้ชอบธรรมแห่งอิสลามองค์ที่ 6
พระองค์เป็นลูกพี่ลูกน้องในอดีตเคาะลีฟะฮ์ โดยเป็นพระราชโอรสของอับดุลอะซีซ พระอนุชาในอับดุลมะลิก พระองค์ยังเป็นพระราชปนัดดาฝ่ายพระราชมารดาของอุมัร อิบน์ อับค็อฏฏอบ เคาะลีฟะฮ์องค์ที่ 2 ด้วย
==ชีวิตช่วงต้น==
อุมัรน่าจะเสด็จพระราชสมภพในมะดีนะฮ์เมื่อประมาณ ค.ศ. 680 อับดุลอะซีซ อิบน์ มัรวาน พระราชบิดาของพระองค์ อยู่ในตระกูลอุมัยยะฮ์อันมั่งคั่งในนครนี้ ส่วนอุมม์ อาศิม บินต์ อาศิม พระราชมารดา เป็นหลานวาสของเคาะลีฟะฮ์ อุมัร อิบน์ อัลค็อฏฏอบ  การที่อุมัรที่ 2 สืบเชื้อสายจากเคาะลีฟะฮ์อุมัรทำให้ภายหลังพระองค์เน้นย้ำในเรื่องนี้ และข้อมูลธรรมเนียมมุสลิมแยกพระองค์จากผู้นำอุมัยยะฮ์องค์อื่น ๆ ในช่วงที่พระองค์เสด็จพระราชสมภพนั้น ผู้ปกครองรัฐเคาะลีฟะฮ์มาจากสายซุฟยาน ซึ่งปกครองรัฐเคาะลีฟะฮ์อุมัยยะฮ์จากดามัสกัส เมื่อเคาะลีฟะฮ์ ยะซีดที่ 1 และมุอาวิยะฮ์ที่ 2 พระราชโอรสของพระองค์และผู้สืบทอด สววรคตใน ค.ศ. 683 และ 684 ตามลำดับ อำนาจของอุมัยยะฮ์ล่มสลายทั่วรัฐเคาะลีฟะฮ์และตระกูลอุมัยยะฮ์ในฮิญาซ (รวมมะดีนะฮ์) ถูกขับออกจากบริเวณนี้โดยผู้สนับสนุนเคาะลีฟะฮ์คู่เข้าชิงที่มีฐานในมักกะฮ์นาม อับดุลลอฮ์ อิบน์ อัซซุบัยร์ ฝ่ายอุมัยยะฮ์ลี้ภัยไปที่ซีเรีย ซึ่งยังมีชนเผ่าอาหรับที่จงรักภักดีสนับสนุนราชวงศ์อยู่ โดยพวกชนเผ่าให้การยอมรับมัรวานที่ 1 พระอัยกาของอุมัร เป็นเคาะลีฟะฮ์และจัดตั้งการปกครองของอุมัยยะฮ์ในซีเรียใหม่
==สวรรคต==
ขณะเดินทางกลับจากอะเลปโปไปยังดามัสกัส หรืออาจกลับไปที่คฤหาสน์ Khunasira ของพระองค์ อุมัรกลับทรงพระประชวร พระองค์สวรรคตในช่วงวันที่ 5 กุมภาพันธ์ถึง 10 กุมภาพันธ์ ค.ศ. 720 ขณะมีพระชนมพรรษา 37 พรรษา ที่หมู่บ้าน Dayr Sim'an (มีอีกชื่อว่า Dayr al-Naqira) ใกล้มะอะเราะตุนนัวะอ์มาน อุมัรได้ซื้อที่ดินด้วยเงินของพระองค์เองและฝังในหมู่บ้านนั้น โดยซากสุสานที่ไม่ทราบวันก่อสร้างของพระองค์ยังคงปรากฏให้เห็นอยู่ ยะซีดที่ 2 ขึ้นครองราชย์ถัดจากอุมัรที่ 2
ณ วันที่ 26 พฤษภาคม ค.ศ. 2020 ในช่วงสงครามกลางเมืองซีเรีย มีรายงานกองกำลังอาสาสมัครที่หนุนโดยอิหร่านเข้าจู่โจมสุสานของอุมัร ตามภาพวิดีโอที่เผยแพร่ในหน้าเพจที่สนับสนุนรัฐบาลซีเรียบนสื่อสังคม ส่วนอีกวิดีโอหนึ่งแสดงภาพสุสานที่ถูกเปิดและไม่มีศพข้างใน ไม่มีข้อมูลว่าส่วนหลงเหลือที่อยู่ข้างในนั้นถูกย้ายไปไว้ที่ไหน
==พงศาวลี==
==อ้างอิง==
==บรรณานุกรม==
Tillier, Mathieu. (2014). Califes, émirs et cadis : le droit califal et l’articulation de l’autorité judiciaire à l’époque umayyade, Bulletin d’Études Orientales, 63 (2014), p. 147–190.
มุสลิมชาวอาหรับ
บุคคลที่ไม่ทราบปีเกิดชัดเจน 
มุญัดดิด
ตัวละครในอาหรับราตรี
เคียราเบ็ง

เคียราเบ็ง  หรือ คาราเบ็ง (charaben) ย่อมาจาก เคียรากูตาเบ็นโต  หรือ คาแร็กเตอร์เบ็นโต (character bento) เป็นเบ็นโต (ข้าวกล่องมื้อกลางวันของญี่ปุ่น) รูปแบบหนึ่งที่จัดแต่งอย่างประณีต โดยประกอบด้วยอาหารที่การตกแต่งให้ดูเหมือนคน ตัวละครจากสื่อที่เป็นที่นิยม สัตว์ และพืช แม่บ้านหรือพ่อบ้านชาวญี่ปุ่นมักใช้เวลาวางแผนมื้ออาหารของครอบครัว รวมถึงข้าวกล่องมื้อกลางวันด้วย
เดิมที เคียราเบ็งหรือเบ็นโตตกแต่งทำขึ้นด้วยจุดประสงค์เพื่อให้เด็กสนใจอาหารและส่งเสริมนิสัยการรับประทานอาหารที่หลากหลาย ปัจจุบันได้พัฒนาเป็นสัญลักษณ์ทางวัฒนธรรมจนถึงขั้นที่มีการจัดประกวดระดับชาติ
== ในวัฒนธรรมประชานิยม ==
กล่องข้าวเคียราเบ็ง เป็นองค์ประกอบหลักของเนื้อเรื่องใน เบ็นโตโมโนงาตาริ (Bento Monogatari) ภาพยนตร์สั้นในปี พ.ศ. 2553 โดยผู้กำกับชาวเบลเยียม Pieter Dirkx
== คลังภาพ ==
== ดูเพิ่ม ==
เอกิเบ็ง
มากูโนอูจิ
== อ้างอิง ==
== แหล่งข้อมูลอื่น ==
Face Food: The Visual Creativity of Charaben (and Other Food)
อาหารญี่ปุ่น
เบ็นโต
ตำบลสำนักบก

สำนักบก เป็นตำบลหนึ่งในอำเภอเมืองชลบุรี จังหวัดชลบุรี ตั้งอยู่ทางตะวันออกของอำเภอเมืองชลบุรี ระยะทางห่างจากตัวอำเภอประมาณ 14 กิโลเมตร มีเนื้อที่รวมทั้งสิ้นประมาณ 6.5 ตารางกิโลเมตร (4,062.5 ไร่) สภาพสังคมมีโรงเรียนทั้งหมดหนึ่งแห่ง ได้แก่ โรงเรียนวัดสำนักบก  ด้านสาธารณสุขนั้นมีโรงพยาบาลชลบุรีตั้งอยู่ห่างจากพื้นที่ตำบลไปอีกประมาณ 12 กิโลเมตร และโรงพยาบาลส่งเสริมสุขภาพตำบลสำนักบก
== ที่ตั้งและอาณาเขต ==
ตำบลสำนักบกมีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับตำบลนาป่า (อำเภอเมืองชลบุรี)
ทิศใต้ ติดต่อกับตำบลหนองซ้ำซาก (อำเภอบ้านบึง)
ทิศตะวันออก ติดต่อกับตำบลมาบไผ่ (อำเภอบ้านบึง) และตำบลหนองตำลึง (อำเภอพานทอง)
ทิศตะวันตกติดต่อกับตำบลนาป่า (อำเภอเมืองชลบุรี)
== ประวัติ ==
ตำบลสำนักบกเป็นตำบลหนึ่งของอำเภอเมืองชลบุรี จังหวัดชลบุรี เป็นตำบลเก่าแก่ในจังหวัดชลบุรี และปรากฏหลักฐานเกี่ยวกับการให้ใช้ชื่อ "ตำบลสำนักกระบก" ในหนังสือราชกิจจานุเบกษา พ.ศ. 2447 เป็นรายชื่อตำบลหนึ่งในอำเภอเมืองชลบุรี
เดิมตำบลนี้มีต้นไม้ชนิดหนึ่งชาวบ้านทั่ว ๆ ไปเรียกว่า "ต้นกระบก" มีกิ่งก้านสาขาใหญ่โตมาก ตั้งอยู่กลางตำบลและอยู่ใกล้ทางเกวียน (ข้างวัดหนองศรีสงวน) พวกบรรดาเวียนไปมาโดยมาหยุดพักอาศัยกันตลอดฤดูฝนและพักร้อนใต้ต้นกระบกนี้ ซึ่งมีน้ำอุดมสมบูรณ์ จึงได้ชื่อว่า "ตำบลสำนักกระบก" ต่อมาชื่อเพี้ยนจากสำนักกระบก มาเป็น "สำนักบก" ชื่อนี้จึงเป็นชื่อของตำบลสำนักบกนับตั้งแต่นั้นมา
== การปกครองส่วนภูมิภาค ==
=== การปกครองส่วนภูมิภาค ===
ตำบลกุฎโง้งแบ่งพื้นที่การปกครองออกเป็น 6 หมู่บ้าน ได้แก่
หมู่ที่ 1 บ้านห้วย
หมู่ที่ 2 บ้านบน
หมู่ที่ 3 บ้านหนองน้ำร้อน
หมู่ที่ 4 บ้านห้วยตะคุก
หมู่ที่ 5 บ้านไร่
หมู่ที่ 6 บ้านหนองกระต่าย
=== การปกครองส่วนท้องถิ่น ===
ท้องที่ตำบลสำนักบก มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลสำนักบก ครอบคลุมพื้นที่ตำบลสำนักบกทั้งหมด ซึ่งเดิมมีฐานะเป็นสภาตำบลสำนักบก แล้วจึงได้รับการจัดตั้งเป็นองค์การบริหารส่วนตำบลสำนักบกใน พ.ศ. 2539
== ประชากร ==
พื้นที่ตำบลสำนักบกประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 6,170 คน แบ่งเป็นชาย 3,111 คน หญิง 3,059 คน (เดือนธันวาคม 2564)
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลสำนักบก
สำนักบก
สำนักบก
สำนักบก
ชอร์บา

ชอร์บา (çorba; чорба / čorba; чорба) เป็นประเภทกว้าง ๆ ของสตูหรือซุปข้นที่พบในอาหารประจำชาติของประเทศในตะวันออกกลาง ยุโรปกลาง ยุโรปตะวันออก เอเชียกลาง และอนุทวีปอินเดีย นิยมเสิร์ฟเป็นจานเดี่ยว ๆ ในฐานะซุป หรือเสิร์ฟกับขนมปัง
==ศัพทมูลวิทยา==
คำว่า ชอร์บา ในภาษาต่าง ๆ มีที่มาหลากหลาย โดยอาจแผลงมาจากคำในภาษาอาหรับถิ่นว่า ชูรบะฮ์ (شوربة) ซึ่งแปลว่า 'ซอสข้น'; แผลงมาจากศัพท์ในภาษาเปอร์เซียว่า โชร์บา (شوربا) ซึ่งมาจากคำว่า โชร์ (شور, 'เค็ม') ประสมกับคำว่า อาบ (آب, 'น้ำ') หรือคำว่า มา (ما, 'สตู, แกง'); หรืออาจมาจากคำที่สมมุติว่าเป็นคำร่วมเชื้อสายคำหนึ่งซึ่งพบทั้งในภาษาอาหรับและภาษาเปอร์เซีย
ชื่ออื่น ๆ ได้แก่ ชอร์เบอ (ciorbă), ชอร์โป (шорпо), โชร์บา (ሾርባ), โชร์ปา (شورپا / шорпа), โชร์วา (شوروا; shoʻrva), ชูร์บัด (shurbad), ชูร์ปา (шурпа) และ โซร์ปา (сорпа / sorpa)
==ประเภท==
โชร์วา (شوروا) เป็นซุปอัฟกันที่ทำง่าย แต่เนื่องจากใช้เวลานานในการปรุงจึงนิยมใช้หม้ออัดแรงดันเพื่อร่นระยะเวลา ส่วนผสมหลักคือมันฝรั่ง ถั่ว และเนื้อสัตว์ นิยมเสิร์ฟกับขนมปังแผ่นแบน โดยฉีกขนมปังในวงกินข้าวลงไปผสมในซุป
ชอร์เบอ (ciorbă) ตามที่เรียกในประเทศมอลโดวาและประเทศโรมาเนียนั้นประกอบด้วยผัก เนื้อสัตว์ และสมุนไพรต่าง ๆ ส่วน บอร์ช (borș) เป็นซุปเปรี้ยวที่รับประทานกันในประเทศมอลโดวาและภูมิภาคมอลโดวาของประเทศโรมาเนีย กล่าวกันว่าซุปชนิดนี้มีประโยชน์ต่อสุขภาพ โดยช่วยกระตุ้นระบบการย่อยอาหารและต้านโรคหวัด
==ระเบียงภาพ==
==อ้างอิง==
คำและวลีภาษาตุรกี
ซุป
อาหารคาซัคสถาน
อาหารคีร์กีซ
อาหารโซเวียต
อาหารตุรกี
อาหารทาจิก
อาหารบอสเนียและเฮอร์เซโกวีนา
อาหารบัลแกเรีย
อาหารปากีสถาน
อาหารมอลโดวา
อาหารโรมาเนีย
อาหารอาหรับ
อาหารอินเดีย
อาหารอิหร่าน
อาหารอุซเบกิสถาน
อาหารอุยกูร์
คิม ไรโฮลท์

คิม สตีเวน บาร์ดรัม ไรโฮลต์ (เกิด 19 มิถุนายน พ.ศ. 2513) เป็นศาสตราจารย์ด้านไอยคุปต์วิทยาที่มหาวิทยาลัยโคเปนเฮเกน และเป็นผู้เชี่ยวชาญเกี่ยวกับประวัติศาสตร์และวรรณคดีอียิปต์ และยังเป็นผู้อำนวยการศูนย์วิจัย Canon and Identity Formation in the Earliest Literate Societies ภายใต้ University of Copenhagen Program of Excellence (ตั้งแต่ปี 2008) และผู้อำนวยการ The Papyrus Carlsberg Collection & Project (ตั้งแต่ปี 1999)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2513
Asteroporpa

Asteroporpa เป็นสกุลของหนอนตัวแบนที่อยู่ในวงศ์ Gorgonocephalidae
สปีชีส์ในสกุลนี้พบในมหาสมุทรแอตแลนติกตอนกลางและมหาสมุทรแปซิฟิก
สปีชีส์ในสกุลนี้ ได้แก่:
Asteroporpa annulata 
Asteroporpa australiensis 
Asteroporpa bellator 
Asteroporpa hadracantha 
Asteroporpa indicus 
Asteroporpa koyoae 
Asteroporpa lindneri 
Asteroporpa muricatopatella 
Asteroporpa paucidens 
Asteroporpa pulchra 
Asteroporpa reticulata 
== อ้างอิง ==
หนอนตัวแบน
Fibularia

Fibularia เป็นสกุลของหนอนตัวแบนที่อยู่ในวงศ์ Fibulariidae สกุลนี้พบว่ามีการกระจายทั่วโลก
สปีชีส์ในสกุลนี้พบใน
สปีชีส์ในสกุลนี้ ได้แก่:
Fibularia coffea Tanaka, Wakabayashi & Fujita, 2019
Fibularia cribellum de Meijere, 1903
Fibularia japonica Shigei, 1982
Fibularia nutriens H.L. Clark, 1909
Fibularia ovulum Lamarck, 1816
Fibularia plateia H.L. Clark, 1928
สกุลย่อย Fibularia (Fibulariella) Mortensen, 1948 ได้รับการยกฐานะสกุลเป็น Fibulariella Mortensen, 1948.
== อ้างอิง ==
หนอนตัวแบน
Brissus

Brissus เป็นสกุลของหนอนตัวแบนที่อยู่ในวงศ์ Brissidae.
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
Brissus agassizii 
Brissus bridgeboronensis 
Brissus camagueyensis 
Brissus caobaense 
Brissus duperieri 
Brissus durhami 
Brissus eximius 
Brissus expansus 
Brissus fosteri 
Brissus gigas 
Brissus glenni 
Brissus greifatensis 
Brissus inaequalis 
Brissus kewi 
Brissus lasti 
Brissus latecarinatus 
Brissus latidunensis 
Brissus meridionalis 
Brissus miocaenicus 
Brissus obesus 
Brissus rana 
Brissus sagrae 
Brissus shaimaae 
Brissus unicolor 
== อ้างอิง ==
หนอนตัวแบน
Fibulariidae

Fibulariidae เป็นวงศ์ของเอไคโนเดอร์มาตาที่อยู่ในอันดับ Clypeasteroida
สกุลในวงศ์นี้ ได้แก่:
Cyamidia Lambert & Thiery, 1914
Fibularia Lamarck, 1816
Fibulariella Mortensen, 1948
Lenicyamidia Brunnschweiler, 1962
Tarphypygus
Thagastea Pomel, 1888
== อ้างอิง ==
เอไคโนเดอร์มาตา
Brissidae

Brissidae เป็นวงศ์ของเอไคโนเดอร์มาตาที่อยู่ในอันดับ Spatangoida
สกุลในวงศ์นี้ ได้แก่:
Genera:
Anabrissus Mortensen, 1950
Anametalia Mortensen, 1950
Brissalius Coppard, 2008
Brissopsis L. Agassiz, 1840
Brissus Gray, 1825
== อ้างอิง ==
เอไคโนเดอร์มาตา
เซนิเท็นโด ร้านลึกลับกับขนมวิเศษ

เซนิเท็นโด ร้านลึกลับกับขนมวิเศษ  เป็นวรรณกรรมชุดสำหรับเยาวชนญี่ปุ่น เขียนโดยเรโกะ ฮิโรชิมะ (廣嶋玲子) วาดภาพประกอบโดย Jyajya (จาจา) และตีพิมพ์โดยสำนักพิมพ์ไคเซชะ ตั้งแต่เดือนพฤษภาคม พ.ศ. 2556 รวมทั้งหมด 18 เล่ม ต่อมาโทเอแอนิเมชันได้ดัดแปลงเป็นอนิเมะโทรทัศน์แบบชุด ออกฉายเมื่อวันที่ 8 กันยายน พ.ศ. 2563 และโทเอแอนิเมชันได้ดัดแปลงนวนิยายดังกล่าวเป็นภาพยนตร์อนิมะ ใช้ชื่อว่า Fushigi Dagashiya Zenitendō: Tsuritai Yaki (ふしぎ駄菓子屋 銭天堂 つりたい焼き) เดิมมีกำหนดฉายที่ประเทศญี่ปุ่นในวันที่ 24 เมษายน พ.ศ. 2563 แต่ถูกเลื่อนไปฉายในวันที่ 14 สิงหาคม พ.ศ. 2563  อันเป็นผลจากการระบาดทั่วของโควิด-19
เนื้อหาในแต่ละตอนเป็นเรื่องราวของเบนิโกะ (紅子) หญิงลึกลับร่างท้วมสูงใหญ่ในชุดกิโมโน ริมฝีปากทาด้วยสีแดงสด มีผมสีขาวปักด้วยปิ่นหลายอัน แต่มีดวงหน้าอ่อนเยาว์ เป็นเจ้าของร้านขายขนมชื่อเซนิเท็นโด (銭天堂) ร้านซึ่งเต็มไปด้วยเรื่องราวลึกลับมหัศจรรย์ เบนิโกะจะมอบโชคดีหรือความสมปรารถนาแก่ผู้ที่ผ่านมาพบร้านนี้โดยบังเอิญ โดยต้องแลกขนมวิเศษหรือของวิเศษกับเหรียญเงินเยนในแต่ละปีแก่เธอ ในแต่ละตอนนั้นจะเขียนถึงปัญหาที่เราพบได้ในชีวิตประจำวัน ทั้งยังแฝงแง่คิดบางประการเอาไว้ให้ขบคิด
ในประเทศไทยมีการตีพิมพ์และแปล เซนิเท็นโด ร้านลึกลับกับขนมวิเศษ เป็นภาษาไทย โดยสำนักพิมพ์นานมีบุ๊คส์ ตีพิมพ์ออกมาสี่เล่ม ได้แก่ ตอนของนำโชคของเบนิโกะ (กรกฎาคม 2565) ตอนโชคชะตาที่คุณเลือกเอง (กันยายน 2565) ตอนคู่แข่งเบนิโกะปรากฏตัว (พฤศจิกายน 2565) ตอนเบนิโกะปะทะโยโดมิ (กุมภาพันธ์ 2566) เล่มแรกแปลโดยกิ่งดาว ไตรยสุนันท์ ส่วนเล่มที่สองและสี่แปลโดยวิธารณี จงสถิตย์วัฒนา
== หมายเหตุ ==
== อ้างอิง ==
อนิเมะทีวีซีรีส์ในปี พ.ศ. 2563
นิยายญี่ปุ่นที่ตีพิมพ์ในปี พ.ศ. 2556
อนิเมะที่เลื่อนการฉายเนื่องจากการระบาดทั่วของโควิด-19
วรรณกรรมเยาวชนญี่ปุ่น
มีซ็องปลัส

มีซ็องปลัส (mise en place, ) เป็นวลีเกี่ยวกับการทำอาหารในภาษาฝรั่งเศสซึ่งหมายถึง "วางประจำที่" หรือ "รวบรวม" วลีนี้สื่อถึงการเตรียมการต่าง ๆ ที่จำเป็นก่อนลงมือทำอาหาร และมักใช้ในครัวตามภัตตาคารหรือร้านอาหารขนาดใหญ่เพื่อสื่อถึงการจัดเรียงส่วนผสมต่าง ๆ เช่นเนื้อสัตว์ ผักดอง ซอส ส่วนผสมที่ทำให้สุกบางส่วนไปแล้ว เครื่องเทศ ผักที่หั่นเรียบร้อยแล้ว และส่วนผสมอื่น ๆ ที่คนครัวต้องใช้สำหรับเมนูต่าง ๆ ที่คาดว่าจะต้องปรุงในช่วงเวลาทำการ


นอกจากในร้านอาหารแล้ว ธรรมเนียมนี้ยังสามารถนำไปประยุกต์ใช้ในครัวเรือนได้เช่นกัน
วลี "มีซ็องปลัส" ในบริบทการทำอาหารสามารถเป็นได้ทั้งคำนามและคำกริยาสื่อถึงการเตรียมวัตถุดิบหรือส่วนผสมก่อนลงมือทำ และยังใช้สื่อถึงสภาพจิตหรือกรอบความคิดได้ด้วยเช่นกัน วลีนี้ยังสามารถนำไปใช้ในสถานการณ์อื่น ๆ นอกเหนือจากการทำอาหาร เช่นในห้องเรียน ในโรงพยาบาล ในฝ่ายเทคโนโลยีสารสนเทศของสำนักงาน เป็นต้น
== อ้างอิง ==
คำศัพท์เกี่ยวกับการทำอาหาร
คำและวลีภาษาฝรั่งเศส
เทคนิคการทำอาหาร
การบริหารเวลา
ศิลปะพะเยา

ศิลปะพะเยา หรือ สกุลช่างพะเยา เป็นรูปแบบศิลปะจัดอยู่ในสกุลช่างหนึ่งในศิลปะล้านนา พบบริเวณจังหวัดพะเยา พบเป็นประติมากรรมเช่นพระพุทธรูปหินทราย สถูปเจดีย์หินทราย และจารึกต่าง ๆ ปัจจุบันได้มีการเก็บรวบรวมไว้หลายที่หลายแห่ง แต่มากที่สุดถูกเก็บไว้ที่วัดศรีโคมคำและวัดลี จังหวัดพะเยา
==นิยาม==
ศิลปะพะเยาได้รับการกล่าวถึงครั้งแรกโดยหม่อมเจ้าสุภัทรดิศ ดิศกุล โดยทรงจัดว่าศิลปะพะเยาเป็นตอนปลายของศิลปะเชียงแสนรุ่นหลัง อายุราวพุทธศตวรรษที่ 21–22
จากงานวิจัยเรื่อง "พระพุทธรูปหินทรายสกุลช่างพะเยา" ของศักดิ์ชัย สายสิงห์ ระบุว่าสกุลช่างพะเยาเริ่มสร้างงานศิลปกรรมตั้งแต่ราวพุทธศตวรรษที่ 19 เป็นต้นมา จนถึงช่วงครึ่งแรกของพุทธศตวรรษที่ 24 โดยในยุคแรกสร้างตามแบบพระสิงห์โดยใช้วัสดุเป็นหินทราย ต่อมาได้รับอิทธิพลสกุลช่างสุโขทัยเข้ามา โดยได้พัฒนาจนมีรูปแบบเฉพาะตัวในช่วงกลางพุทธศตวรรษที่ 21 คงดำรงไว้จนถึงช่วงครึ่งแรกของพุทธศตวรรษที่ 22 แล้วจึงเสื่อมโทรมลง
น.ณ. ปากน้ำ กำหนดอายุพระพุทธรูปหินทรายสกุลช่างพะเยาว่า ร่วมสมัยกับพระพุทธรูปหินทรายในสมัยอยุธยา สุพรรณบุรีและลพบุรี
==ลักษณะ==
พระพุทธรูปหินทรายสกุลช่างพะเยามีเอกลักษณ์คือ ทำพระพุทธรูปที่มีเม็ดพระศกมีลักษณะเป็นตารางสี่เหลี่ยมมีส่วนยอดเรียวแหลม เป็นลักษณะเฉพาะที่เกิดขึ้นเพราะวัสดุหินทรายซึ่งไม่สามารถสลักเป็นขมวดวงก้นหอยได้ ส่วนประกอบของพระพักตร์ ได้แก่ พระขนง พระนาสิก เชื่อมต่อกันเป็นสันนูน ไม่นิยมทำไรพระศก มุมพระโอษฐ์ทั้งสองข้างตวัดขึ้นสูง พระวรกายโปร่ง เพรียว มักทำประทับขัดสมาธิราบ ปางมารวิชัย พระพุทธรูปปางสมาธิ หรือพระพุทธรูปทรงเครื่องพบหลักฐานไม่มากนัก
==อ้างอิง==
ศิลปะล้านนา
ดิสคอฟเวอร์แอร์ไลน์

ดิสคอฟเวอร์แอร์ไลน์ (Discover Airlines) หรือชื่อเดิม ยูโรวิงส์ ดิสคอฟเวอร์ เป็นสายการบินสัญชาติเยอรมันที่มีสำนักงานใหญ่อยู่ที่เมืองแฟรงก์เฟิร์ต เป็นหนึ่งในสายการบินลูกของลุฟท์ฮันซ่ากรุ๊ป และให้บริการจุดหมายปลายทางเพื่อการพักผ่อนทั่วทะเลเมดิเตอร์เรเนียน อเมริกาเหนือ และแคริบเบียน จากฐานที่ท่าอากาศยานแฟรงก์เฟิร์ต และท่าอากาศยานมิวนิก
== ประวัติ ==
ยูโรวิงส์ ดิสคอฟเวอร์เริ่มดำเนินการในวันที่ 24 กรกฎาคม ค.ศ. 2021 โดยเริ่มทำการบินจากแฟรงก์เฟิร์ตไปยังโมมบาซาและแซนซิบาร์ด้วยเครื่องบินแอร์บัส เอ330 โดยได้รับใบรับรองผู้ดำเนินการเดินอากาศ สายการบินเป็นคู่แข่งหลักของค็อนดอร์ สายการบินท่องเที่ยวที่ใหญ่ที่สุดของเยอรมนี ซึ่งให้บริการหลายเส้นทางที่เหมือนกัน
ยูโรวิงส์ ดิสคอฟเวอร์ได้ขยายเครือข่ายไปยังปุนตาคานา, วินด์ฮุกและวิกตอเรียฟอลส์แล้ว ต่อมาในปี 2021 สายการบินได้เพิ่มเที่ยวบินไปยังลาสเวกัส, มอริเชียส, บริดจ์ทาวน์, อ่าวมอนเตโก, วาราเดโร, กานาเรียส, อียิปต์, และโมร็อกโก โดยคาดว่าจะเพิ่มฝูงบินเอ320 10 ลำและ เอ330 11 ลำภายในกลางปี 2022
ในเดือนกันยายน ค.ศ. 2021 ลุฟท์ฮันซ่าประกาศว่าจะย้ายเส้นทางพักผ่อนระยะกลางหลายเส้นทางไปยังยูโรวิงส์ ดิสคอฟเวอร์ โดยใช้เครื่องบินแอร์บัส เอ320-200 จำนวน 3 ลำในแฟรงก์เฟิร์ตเพื่อให้บริการ 5 จุดหมายปลายทางบนกานาเรียสในปลายปี 2021
ในฤดูร้อนปี 2022 ยูโรวิงส์ ดิสคอฟเวอร์ได้ตั้งฐานการบินแห่งที่สองที่ท่าอากาศยานมิวนิก โดยเน้นการปฏิบัติการเที่ยวบินระยะสั้นรอบทะเลเมดิเตอร์เรเนียน
ในเดือนกันยายน ค.ศ. 2022 ลุฟต์ฮันซ่าได้ย้ายเส้นทางแคนาดาบางส่วนไปยังยูโรวิงส์ ดิสคอฟเวอร์ สำหรับฤดูหนาวที่กำลังจะมาถึง ในช่วงปลายปี 2022 สายการบินประกาศว่าจะย้ายการดำเนินงานในเส้นทางระยะไกลไปยังท่าอากาศยานแฟรงก์เฟิร์ต โดยจะยุติการให้บริการเส้นทางไปยังอเมริกาเหนือและแคริบเบียนจากท่าอากาศยานมิวนิก
ในเดือนกันยายน ค.ศ. 2023 ยูโรวิงส์ดิสคอฟเวอร์ได้ประกาศเปลี่ยนชื่อสายการบินเป็นดิสคอฟเวอร์แอร์ไลน์ พร้อมกับนำเสนอลวดลายอากาศยานและเอกลักษณ์องค์กรใหม่
== จุดหมายปลายทาง ==
ยูโรวิงส์ ดิสคอฟเวอร์ให้บริการเที่ยวบินสู่จุดหมายปลายทางสำหรับวันหยุดในทะเลแคริบเบียน มหาสมุทรอินเดีย แอฟริกา อเมริกาเหนือ และยุโรปตามแผนการบิน
=== เส้นทางระยะสั้น-ปานกลาง ===
ยูโรวิงส์ ดิสคอฟเวอร์มีเส้นทางไปยังประเทศรอบทะเลเมดิเตอร์เรเนียน บนหมู่เกาะคานารี และในแอฟริกาเหนือมี ซึ่งให้บริการด้วยเครื่องบินแอร์บัส เอ320-200 สายการบินให้บริการเชื่อมต่อหลายเส้นทางจากสนามบินหลักในแฟรงก์เฟิร์ตและจากมิวนิก
=== เส้นทางระยะไกล ===
เที่ยวบินระยะไกลของยูโรวิงส์ ดิสคอฟเวอร์จะให้บริการออกจากแฟรงก์เฟิร์ตเท่านั้น โดยมีเส้นทางไปยังแอฟริกา อเมริกาเหนือ อเมริกากลาง และแคริบเบียน โดยใช้แอร์บัส เอ330-200 และแอร์บัส เอ330-300 บางเส้นทางยังให้บริการด้วยเครื่องบินแอร์บัส เอ350-900 ที่เช่าจากฟินน์แอร์
== ฝูงบิน ==

ณ เดือนกันยายน ค.ศ. 2023 ดิสคอฟเวอร์แอร์ไลน์มีเครื่องบินประจำการในฝูงบินดังนี้:
ดิสคอฟเวอร์แอร์ไลน์มีอายุฝูงบินเฉลี่ย 12.9 ปี
== อ้างอิง ==
สายการบิน
สายการบินสัญชาติเยอรมัน
บริษัทของเยอรมนี
บริษัทที่ก่อตั้งในปี พ.ศ. 2564
สายการบินที่ก่อตั้งในปี พ.ศ. 2564
ตราสินค้าเยอรมัน
ชาละวัน (สกุล)

ชาละวัน เป็นสกุลสัตว์ที่สูญพันธุ์ อยู่ในวงศ์ของ pholidosaurid mesoeucrocodylia โดยรู้จักในยุคจูแรสซิกตอนปลาย หรือยุคครีเทเชียสตอนต้น ค้นพบที่ภูกระดึง จังหวัดหนองบัวลำภู ภาคตะวันออกเฉียงเหนือ ประกอบด้วยสปีชีส์เดียวชาละวัน ไทยแลนดิคัส กับสปีชีส์ที่สองที่เป็นไปได้ Chalawan shartegensis
== อ้างอิง ==
ซากดึกดำบรรพ์ในประเทศไทย
เขาภูกระดึง

ภูกระดึง เป็นภูเขาสูง 1,316 เมตร (4,318 ฟุต) ในจังหวัดเลย ประเทศไทย ตั้งอยู่ในอำเภอภูกระดึงตามชื่อของอำเภอ ทางทิศตะวันตกติดกับอำเภอน้ำหนาว จังหวัดเพชรบูรณ์ ภูเขาภูกระดึงเป็นส่วนหนึ่งของเทือกเขาเพชรบูรณ์ ซึ่งเป็นเทือกเขาพรมแดนธรรมชาติระหว่างภาคเหนือและภาคตะวันออกเฉียงเหนือ
ภูกระดึงอยู่ห่างจากทางหลวงแผ่นดินหมายเลข 201 ไปทางทิศตะวันตก 9 กิโลเมตร
== ดูเพิ่ม ==
รายชื่อภูเขาในประเทศไทย
อุทยานแห่งชาติภูกระดึง
== อ้างอิง ==
ภูเขาในประเทศไทย
ภูมิศาสตร์ของจังหวัดเลย
อำเภอภูกระดึง
วัดพระธาตุต้นฝาง

วัดพระธาตุต้นฝาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนควร อำเภอปง จังหวัดพะเยา
พื้นที่เดิมของวัดเป็นป่าทึบไม่มีผู้คนอาศัย ต่อมาได้มีชาวบ้านได้อพยพโยกย้ายแหล่งท้ามาหากินจากจังหวัดน่านตั้งเป็นหมู่บ้านบ้านสบขามและบ้านนาอ้อม มีหอศาลเจ้าหลวงควรในบริเวณที่เรียกว่า "ดงป่ากรรม" ซึ่งพบซากปรักหักพังของอิฐ พระพุทธรูปทั้ง หินทราย และสัมฤทธิ์ เป็นจำนวนมาก จนกาลเวลาล่วงสมัยมาจนถึงปัจจุบัน มีพระธุดงเข้าไปจำพรรษาอยู่ในดงป่ากรรม ปฏิบัติปัดกวาดพื้นที่รกร้าง สร้างเป็นสถานที่ปฏิบัติธรรม ได้ตั้งเป็นวัดเมื่อวันที่ 12 สิงหาคม พ.ศ. 2548
เดิมวัดเรียกว่า วัดเก๊าราชถาน ก่อตั้งขึ้นในยุคสมัยเดียวกับอาณาจักรล้านนา อาณาจักภูกามยาวและรัฐกาวน่าน พบหลักศิลาจารึก ลักษณะเป็นหินทรายจ้านวนด้าน 2 ด้าน มี 30 บรรทัด ด้านที่ 1 มี 13 บรรทัด ด้านที่ 2 มี 17 บรรทัด จารึกเป็นอักษรล้านนาฝักขาม อายุพุทธศตวรรษที่ 21-22 มีเนื้อหาโดยสังเขปกล่าวไว้ว่า "พระสงฆ์ทั้งหลายพร้อมด้วยอาจารย์สวรมาลา ได้ทำบุญและถวายส่วนบุญแก่พระเป็นเจ้าแม่
ลูก โดยอุทิศที่นาแก่วัดเก๊าราชสถาน พระมหาเทวีเองได้อุทิศข้าพระไว้ประจ้าวัดเป็นจ้านวน 10 ครัว (ครอบครัว) ด้วยใจศรัทธา" ศิลาจารึกที่พบปัจจุบันเก็บอยู่ที่หอวัฒนธรรมนิทัศน์วัดศรีโคมคำ
สิ่งก่อสร้างที่สำคัญของวัดได้แก่ วิหารเป็นสถาปัตยกรรมร่วมสมัยระหว่างล้านนา ไทลื้อ ไทใหญ่ และพม่า และพระธาตุต้นฝางซึ่งเป็นซากปรักหักพังของอิฐ
==อ้างอิง==
พระธาตุต้นฝาง
ต้นฝาง
อำเภอปง
คณะกรรมการศูนย์กลาง ชุดที่ 10 ของพรรคประชาชนปฏิวัติลาว

คณะกรรมการศูนย์กลาง ชุดที่ 10 ของพรรคประชาชนปฏิวัติลาว ได้รับเลือกในกองประชุมใหญ่ ครั้งที่ 10 ของพรรคประชาชนปฏิวัติลาวใน ค.ศ. 2016 ประกอบด้วยสมาชิก 69 คน กับสมาชิกสำรอง 8 คน
==สมาชิก==
===ผู้แทน===
==อ้างอิง==
คณะกรรมการศูนย์กลาง ชุดที่ 10 ของพรรคประชาชนปฏิวัติลาว
มานูรี

มานูรี (μανούρι) เป็นเนยแข็งแบบกรีกสีขาวกึ่งนิ่มทำจากนม-หางนม ของแพะหรือแกะ เป็นผลพลอยได้หลังจากการผลิตเฟตา โดยส่วนใหญ่ผลิตในภูมิภาคเทสซาลีในภาคกลางและภูมิภาคมาซิโดเนียในภาคเหนือของกรีซ
มานูรีมีความข้นมากกว่าเฟตา เนื่องจากมีการเติมครีมลงในหางนม มีไขมันประมาณร้อยละ 36–38 แต่มีปริมาณเกลือเพียงร้อยละ 0.8 ทำให้มีรสเค็มน้อยกว่าเฟตา ใช้ในสลัด ขนมอบ หรือรับประทานเป็นของหวาน สามารถใช้แทนครีมชีสในอาหารต่าง ๆ เช่น ชีสเค้ก
มานูรีได้รับการกล่าวถึงในหนังสือพิมพ์ เดอะวอชิงตันโพสต์ ว่า "มานูรีมีกลิ่นอ่อน ๆ ที่แสดงถึงรสเปรี้ยวเล็กน้อย คล้ายกับโยเกิร์ตสด แต่ไม่มีความเป็นกรดแบบโยเกิร์ต (หรือเฟตา) โดยมีรสชาติที่นุ่มนวล หอมกลิ่นถั่วอ่อน ๆ มีกลิ่นจางๆ ของนมแกะซึ่งบ่งบอกเป็นนัยถึงที่มา สิ่งที่ทำให้ชีสโดดเด่นขึ้นมาคือเนื้อสัมผัสของมัน"
มานูรีได้ขึ้นทะเบียนการตั้งชื่อจากแหล่งกำเนิดที่ได้รับการคุ้มครอง (PDO) ของสหภาพยุโรป
== อ้างอิง ==
เนยแข็งกรีก
เนยแข็งนมแกะ
เนยแข็งนมแพะ
เนยแข็งหางนม
ผลิตภัณฑ์กรีกมีแหล่งกำเนิดที่ได้รับความคุ้มครอง
เนยแข็งมีแหล่งกำเนิดที่ได้รับความคุ้มครองในสหภาพยุโรป
อาหารกรีกมาซิโดเนีย
มหานครบัวโนสไอเรส

มหานครบัวโนสไอเรส (Gran Buenos Aires, GBA) หรือที่รู้จักในอีกชื่อ เขตมหานครบัวโนสไอเรส (Área Metropolitana de Buenos Aires, AMBA) หมายถึงการรวมกันของเขตเมือง ประกอบด้วยนครปกครองตนเองบัวโนสไอเรส และ 24 ปาร์ติโดส (อำเภอ) ในรัฐบัวโนสไอเรส ดังนั้นจึงไม่ถือเป็นหน่วยการบริหารเดียว เขตเมืองขยายขยายไปทางทางใต้ ทางตะวันตก และทางเหนือของบัวโนสไอเรส  ในทางตะวันออก ริโอเดลาปลาตาทำหน้าที่เป็นเขตแดนธรรมชาติ
การขยายตัวของเมืองแบบกระจัดกระจาย โดยเฉพาะระหว่างปี 1945 และ 1980, สร้างเมืองขยายขนาดใหญ่ที่มีผู้อยู่อาศัย 9,910,282 คน ในเขตเมืองขยาย 24 ปาร์ติโด, ณ ปี 2010, และทั้งหมด 12,801,365 คน รวมไปถึงนครบัวโนสไอเรส, หนึ่งในสามของประชากรของประเทศอาร์เจนตินาทั้งหมด และสร้างมูลค่าทางเศรษฐกิจมากกว่าครึ่งหนึ่งของจีดีพีของประเทศ
== ประวัติศาสตร์ ==
ชื่อ Gran Buenos Aires ("มหานครบัวโนสไอเรส") ถูกใช้อย่างเป็นทางการในปี 1948 เมื่อโดมิงโก เมร์กันเต ผู้ว่าการรัฐบัวโนสไอเรส ลงนามในร่างกฎหมายกำหนดพื้นที่ครอบคลุมเขตเทศบาล 14 แห่งรอบเมืองบัวโนสไอเรส ชื่อนี้ยังเกี่ยวข้องกับนิพจน์อื่นๆ ที่ไม่จำเป็นต้องให้คำจำกัดความชัดเจน: "เขตเมืองขยายบัวโนสไอเรส" (Conurbano Bonaerense), "การรวมกันของมหานครบัวโนสไอเรส" (Aglomerado Gran Buenos Aires), และ"เขตมหานครของบัวโนสไอเรส" (Área Metropolitana Buenos Aires, AMBA).
==นิยาม==
สถาบันสถิติแห่งชาติและการสำรวจสำมะโนประชากร (INDEC) ได้นิยามหานครบัวโนสไอเรส
ภายในเขตเมืองขยายบัวโนสไอเรสมี 3 กลุ่มหลัก โดย 2 กลุ่มแรก (ปาร์ติโด 24 ปาร์ติโด) ประกอบด้วยเขตเมืองขยายแบบดั้งเดิม หรือ "เขตเมืองขยายที่มีเขตแดนที่ชัดเจน" ในขณะที่กลุ่มที่ 3 ของปาร์ติโด 6 ปาร์ติโด กำลังอยู่ในขั้นตอนการรวมเข้าส่วนที่เหลืออย่างสมบูรณ์
14 ปาร์ติโด ที่กลายเป็นเมืองอย่างสมบูรณ์
อาเบยาเนดา
ซานมาร์ติน
อูร์ลิงกัม
อิตูไซง์โก
โฆเซ เซ. ปัซ
ลานุส
โลมัสเดซาโมรา
มัลบินัสอาร์เฆนตินัส
โมรอน
กิลเมส
ซานอิซิโดร
ซานมิเกล
เตรสเดเฟเบรโร
บิเซนเต โลเปซ
10 ปาร์ติโด ที่บางส่วนได้กลายเป็นเมือง
อัลมิรันเตเบราน์
เบราซาเตกิ
เอสเตบัน เอเชเบร์ริอา
เอเซย์ซา
โฟลเรนซิโอ บาเรลา
ลามาตันซา
เมร์โล
โมเรโน
ซานเฟร์นันโด
ติเกร
6 ปาร์ติโด ยังไม่กลายเป็นเขตเมืองขยาย
ในขณะที่การขยายตัวของเมืองยังคงดำเนินต่อไปและเขตเมืองขยายเพิ่มขึ้น มีการเพิ่มเติม "ปาร์ติโด" ที่บางส่วนได้กลายเป็นเมืองอีกหกแห่ง ในขณะนี้ได้เชื่อมโยงกับ
เขตเมืองขยายอย่างสมบูรณ์:
เอสโกบาร์
เฆเนรัลโรดริเกซ
มาร์โกส ปัซ
ปิลาร์
เปรซิเดนเตเปรอน
ซานบิเซนเต
== รายชื่อเมืองในมหานครบัวโนสไอเรส ==
==รูปภาพ==
==อ้างอิง==
==อ่านเพิ่มเติม==
Buzai, G.D. and Marcos, M. (2012). "The social map of Greater Buenos Aires as empirical evidence of urban models". Journal of Latin American Geography. Volume 11 Number 1, pp.&nbsp;67–78, DOI 10.1353/lag.2012.0012
Keeling, D. (1996). Buenos Aires: Global Dreams, Local Crisis. Chichester: John Wiley & Sons.
มหานครบัวโนสไอเรส
ภูมิศาสตร์ของรัฐบัวโนสไอเรส
บัวโนสไอเรส